Soñj ' m eus c ' hoazh eus an doare dipit em boa bet gant film 30 jours de nuit . Ur mennozh dispar , met laosket a - gostez ar pezh a gaven me dedennus : ar fed e ranke an dud bevañ e - pad 30 devezh en deñvalijenn gant preizerien tro - dro dezho . Er film e tremen buan - tre an amzer , dont a ra ar sunerien - wad ha 5 munut warlerc ' h e kavont un diskoulm . Pelec ' h emañ an dud o treiñ sod ? Ar fed ne gavfent ket boued ken ? Ma , kendrec ' het e oan e kavfen ar pezh a vanke din el levr bannoù - treset . Ul levr iskis , gant tresadennoù ispisial . Un aergelc ' h dedennus kenañ a zo met an tudennoù zo vil euzhus . Heñvel int eus an tête à claques un tamm , pennoù distummet gante . ( A - wechoù eo start ober an diforc ' h etre un dudenn paotr ha plac ' h zoken ! ) Ha mod all , an istor … a zo rik evel hini ar film ! Dres ar memes tra ! Setu bremañ on dipitet gant al levr bannoù - treset hag e krogan da gaout ur sell un tammig teneroc ' h war ar film ^ ^ Gouzout a ran ez eus pemp levrenn eus ar bannoù - treset - mañ . Koulskoude al levrenn gentañ a gont dres ar pezh a c ' hoarvez er film betek ar fin tout . Neuze n ' ouzon ket mat petra c ' hall bezañ warlerc ' h ! Klask a rin gouzout …